Legend of Kazvelo. 13 



Maakuakeke i keia niau niea, koi aku la ia ia Kawelo e hoi, no ka inea, ua maa loa o 

 Maakuakeke, ina e ua, a e makani, alaila, hiki ua ia nei o Uhumakaikai. Nolaila, kona 

 koi ia Kawelo e hoi, aole nae he ae mai o Kawelo. Ua ike no o Kawelo, e halawai ana 

 laua me kela ia, me Uhumakaikai. Nolaila, hoomau no ia i ke kulou ana me ke puhi 

 i ke kukui. Ia ia e hana ana pela, kaalo ana o Uhumakaikai. A ike o Kawelo, 

 hoomakaukau i ka upena, a hei ae la o Uhumakaikai, ia wa laua nei i huki ia ai 

 e ka ia i ka moana loa, i nana aku ka hana ia uka o Waianae ua nalowale kauhale 

 a me ke poi nalu ana. Nolaila, kahea aku o Maakuakeke ia Kawelo penei: 



E Kaweloleiniakua, 



E pae e. 



E kama hanau a ka lapa o Puna, 



Na maka o Haloa i liina, 



Kim hakii kuu lawaia alii o Kauai. 



Kahea mai o Kawelo: "I oe — a. i oe — a." 



I aku o Maakuakeke: "E oki aku ka ia a kaua, e hoi kaua." Olelo mai o 

 Kawelo: "E oki hoi ka hoa paio o ka lawaia i ke aha?" Ia manawa, ahai ka ia ia 

 laua a nalowale ke kuahiwi o Kaala. a no ke komo o ke kai i loko o ka waha o ka waa, 

 i ka ikaika o ka holo a ka ia, moe iho la o Kawelo i ka waha o ka waa, a paa iho la ke 

 kai. Ia wa, alawa ae la o Maakuakeke, i uka, ua nalowale ka aina, o Oahu nei, 

 nolaila, makau iho la i ka make. 



Ma keia ahai ana a Uhumakaikai ia po a ao ae, hoea mai laua ma ka mole mai 

 o Niihau, o Manawaikeao ia wahi, malaila mai laua a waho o Hulaia i Kauai. A 

 hiki laua ma laila, i aku o Maakuakeke ia Kawelo: "E, ka aina nui mauka o kaua; 

 owai keia aina?" I aku o Kawelo: "O Kauai." I aku o Maakuakeke ia Kawelo: 

 "E, i noho kaua a i holo kaua e kaua ia Kauai, a i hee, o Kapaa ko'u aina." I mai 

 o Kawelo: "Nou ia." Holo mai la no laua a mawaho o Hanalei, ninau no o Maa- 

 kuakeke ia Kawelo: "Owai keia?" I aku o Kawelo: "O Hanalei ia." Nonoi mai o 

 Maakuakeke: "No'u ia aina. o Hanalei." 



Mahope o laila, huli mai la laua a hoi i Oahu nei, manao iho la o Maakuakeke 

 i ko laua ola, ua hoi i ka aina. A kokoke laua i kahi o Uhumakaikai i hei ai i ka 

 upena, ala ae la o Kawelo a ku iluna, ku iho la i kana pule, penei: 



O kahi ka po, o !ua ka po, 

 O kolu ka po, o ha ka po, 

 O lima ka po, o one ka po, 

 O hiku ka po, o walu ka po, 

 O iwa ka po, lele wale. 



